**Årsmelding for Pensjonistutvalget, Fagforbundet Helse Stavanger HF, avd. 211**

Pensjonistutvalget har i 2022 bestått av: Margit S.G. Vistnes, Ellen Højbjerg, Oddbjørn Eikeland, Sigve Romslo, Rein Osmundsen, Kirsti Ånensen og Ruth M. Lima.

I starten av året hadde vi fortsatt koronarestriksjoner å forholde oss til. Det var vanskelig å arrangere medlemsmøte med restriksjoner. Dette året har vi hatt møtene på Vitenfabrikken i Sandnes fordi Solborg folkehøyskole er under rehabilitering. Det er den møteplassen vi har brukt mest. Det har medført begrensninger i antall møtedeltakere.

Første medlemsmøte ble avholdt i mai måned. Da hadde vi besøk av vår faste blomsterdekoratør som fortalte oss om sommerblomster og hvilke som egnet seg best i krukker, på gravplasser og ellers andre plasser vi ville ha blomster. De fleste medlemmene fikk nok svar på de spørsmålene sine om blomster.

Andre medlemsmøte hadde vi i november. Det var mange hinder som måtte løses for å kunne avholde det møtet. Til syvende og sist ble det en god orientering fra den nye boken som er skrevet om sykehuset. Fra start til flyttingen til Ullandhaug.

Ellers har vi hatt 3 styremøter for å planlegge medlemsmøtene.

Pensjonistmedlemmene er også inviterte til årets julebord.